Umqa | SARIE
2 middelslag- of 1 groot botterskorsie, in blokkies gesny
250 ml mielierys
1 hand vol salie
Verhit die oond tot 180 °C. Pak die botterskorsie op ’n bakplaat, maak dit toe met foelie en bak dit vir omtrent 30 minute tot goudbruin en sag. Verhit die olyfolie in ’n middelslag-pan, voeg die ui by en braai dit vir omtrent 3 minute tot dit begin bruin word. Voeg die mielierys by en roerbraai dit vir ’n minuut.
Gooi die witwyn by en verhit dit tot kookpunt. Gooi nou die aftreksel lepel vir lepel by, soos met risotto, totdat als geabsorbeer en die mielierys sag is. Voeg die botterskorsie by en geur dit met sout en swartpeper. Verhit die botter in ’n klein potjie oor matige hitte. Wanneer dit ligbruin begin verkleur, voeg jy die salieblare by. Sit die umqa voor met die saliebotter en parmesaan en ‘n bier daarby.